משפחת טרסוב

משפחת טרסוב היא משפחה ישראלית של יוטיוברים, ולוגרים ואושיות רשת. בני המשפחה מתחזקים ארבעה ערוצי יוטיוב, לכל אחד מבני המשפחה: מורן, ג'וזף, אמה ומיילו.

המפורסמת ביניהם היא האמא, מורן טרסוב, בעלת ערוץ יוטיוב מאז 2011, בתחומי יופי ולייף סטייל למשפחות. בעלה, ג'וזף סטאר, די ג'יי ויוטיובר. לזוג שלושה ילדים, שגם הם כוכבי רשת: אמה טרסוב, מיילו טרסוב וריו טרסוב.
המשפחה דורגה במקום השישי ברשימת היוטיוברים הכי חזקים בישראל ב-2019 מוסף "7 לילות" של ידיעות אחרונות ונבחרה בשנת 2021 ל"משפחה של המדינה" בוועידת האנשים של המדינה השנתית של ידיעות אחרונות ו-ynet.

בני המשפחה 
מורן מורן טרסוב (נולדה ב-30 בספטמבר 1980) היא יוטיוברית, ביוטרית וגורו של לייף סטייל. מורן מגייסת את משפחתה לפעילויות למען החברה והסביבה.

ג'וזף ג'וזף סטאר (נולד ב-3 באפריל 1980) הוא די ג'יי. הוא מוגדר כ"מנהל הקרייאיטיב" של המשפחה.

אמה אמה טרסוב (נולדה ב-7 במאי 2014), בעלת ערוץ יוטיוב עם יותר מ-240,000 מנויים ומעל 53,600,000 צפיות.

מיילו מיילו טרסוב (נולד ב-27 באוגוסט 2016), בעל ערוץ יוטיוב משלו ובו 170,000 מנויים ומעל 5,500,000 מיליון צפיות. ולוג הלידה שלו בערוץ היוטיוב של מורן הגיע לכמיליון וחצי צפיות, והוולוג בו צעד לראשונה חצה מיליון צפיות.

ב-11 באוגוסט 2022 מיילו הוציא את השיר הראשון שלו, "שיר יום הולדת". כעת (תחילת 2023) השיר עומד על כ-1.5 מיליון צפיות.

מיילו השתתף בסדרה החדשה של גיורא חמיצר "רוני ותום" בערוץ טין ניק של ניקלודיאון. מיילו משחק את עומרי האח הצעיר ביותר של רוני גיבור הסדרה.

ריו ריו טרסוב (נולד ב-1 בינואר 2021) הוא בן המשפחה הצעיר ביותר. ולוג הלידה שלו זכה למעל ל-895 אלף הצפיות (נכון לדצמבר 2021).
ההיריון והלידה של ריו הפכו לסדרת דוקו-ריאליטי ששודרה בערוץ הוט בידור ב-HOT בחודש אוקטובר 2020 וליוותה את מורן מרגע גילוי ההיריון ועד החזרה עם התינוק ריו הביתה.

פעילות
ערוצי היוטיוב של המשפחה הם בין בעלי מספר העוקבים הגדול ביותר בין יוצרי התוכן בישראל. הסרטונים הם וולוגים יום-יומיים, סרטוני קומדיה, אתגרים חברתיים וסרטוני מתכונים.

נכון לדצמבר 2021, לערוץ היוטיוב של מורן, אם המשפחה, מאות מיליוני צפיות כוללות, מעל 750 סרטונים ומעל 430 אלף מנויים.

משפחת טרסוב מתחזקת גם ערוצי אינסטגרם (נכון לנובמבר 2021): למורן טרסוב כ-150k עוקבים ומעל ל-2,300 פוסטים, לג'וזף טרסוב כ-51k עוקבים ומעל ל-230 פוסטים, לאמה טרסוב כ-18k עוקבים ולמיילו טרסוב כ-27k עוקבים.

למשפחה יש משתמשים גם בטיקטוק.

פעילות חברתית 
המשפחה נרתמה גם למספר מטרות חברתיות:
 המאבק של יוטיוב נגד אפליית בעלי מוגבלויות.
 מאבק למען כדור הארץ - פרויקט דיבוב לסרטון הסברה של גרינפיס העולמית.
 השתתפות בקמפיין חברתי "ללא פילטר" לכבוד יום האישה הבינלאומי, שנועד להעביר מסר של העצמה נשית ודימוי גוף - בהקשר של פילטרים באינסטגרם.
 משפחת טרסוב נרתמו לשמח בחנוכה ילדים חולים בבי"ח לילדים ספרא ב.

ביקורת
באוגוסט 2021, הוסרו 2 סרטונים של המשפחה בה נראה מיילו טרסוב ללא חולצה.

באוקטובר 2021 שידרה המשפחה סרטון, כחלק מסדרת סרטונים מאוד פופולרית בערוץ של מיילו בשם "גנב האופניים", ובו אבי המשפחה נחטף על ידי גנב אופניים. משפחת טרסוב התנצלה והסירה את הסרטון.

פילמוגרפיה
למורן טרסוב הייתה פינה קבועה בתוכנית מילון היופי (הייתה בערוץ 10) בין השנים 2014-2016.

בשנת 2020, כיכבה משפחת טרסוב בסדרת דוקו-ריאליטי בשם "משפחת טרסוב", סדרה בת 17 פרקים בערוץ HOT בידור של הוט. הסדרה מלווה את בני המשפחה: מורן, ג'וזף, אמה ומיילו בתהליך ההריון של מורן, החל מחוויות היום-יום, תחזוק הזוגיות של מורן וג'וזף, חשיפת מין העובר ועד ללידה.

אמה ומיילו טרסוב הופיעו בשנת 2021 בעונה 8 של הסדרה צוות הצלה בערוץ ניק ג'וניור.

מורן וג'וזף טרסוב התארחו בתוכנית פאולה וליאון (20 באוקטובר 2020) ובכתבה בחדשות 13. מיילו טרסוב התארח אצל אלמוג בוקר (כשהיה בן 4).

מורן התארחה כאורחת מיוחדת בתוכנית סיכום השנה 2021 של מילון היופי בערוץ 13.

ג'וזף השתתף בעונה הרביעית של נינג'ה ישראל 2022.

בשנת 2023, בני משפחת טרסוב השתתפו בעונה ה-10 של הסדרה צוות הצלה של ניקלודיאון בערוץ ניק ג'וניור ובהוט.

פרזנטורים
בשנת 2019–2020, מורן טרסוב כיהנה כפרזנטורית של המותג פנדורה.

משנת 2019 ועד היום, משמשת מורן טרסוב כפרזנטורית של רשת סופר פארם, עם 2 קולקציות משותפות על שמה שיצאו תחת מותג הבית LIFE:
 קולקציית נסיעות בשנת 2019.
 קולקציית פיג'מות לאמהות ובנות יחד עם בתה אמה בשנת 2020.

בשנת 2021, המשפחה שימשה כפרזנטורים לרשת "הסטוק". בני המשפחה הוציאו יחד קולקציה משותפת של חזרה לבית הספר.

בנובמבר 2021 יצאה קולקציית משחקי יצירה ו-DIY של אמה ממשפחת טרסוב, תחת מותג הצעצועים דיאמנט.

משפחת טרסוב הם פרזנטורים של רשת גלי, מחודש פברואר 2023.

פרסים ומועמדויות

ספרים 
המשפחה הוציאה 2 ספרים:
 "המסעדה של אמה" - ספר המתכונים המתוקים של משפחת טרסובספר שנולד בעקבות סדרת היוטיוב בערוץ היוטיוב של מורן טרסוב, בו מורן ואמה מכינות במטבח מתכונים מתוקים שהורים וילדים יכולים להכין יחדיו. זהו ספר האפייה הראשון בארץ עם קודי QR שמובילים לצפייה בסרטוני הכנת המתכונים.
 ספר ילדים בשם: "מתי יום ההולדת שלי?"הספר מלווה את התרגשותו של מַיילוֹ טרסוב לקראת יום הולדתו הקרב ואת ההכנות אליו. הספר מלווה באיורי קומיקס.

קישורים חיצוניים 
 
 
 הילה רגב, לא שומרים בבטן, כתבת שער במוסף 7 לילות, ידיעות אחרונות 13.10.2020
 
 
 הדס בשן, מורן טרסוב: "אני גם יודעת מתי לכבות את המצלמה", מגזין את, 26 באוגוסט 2019
 דודי טל, איך הפכה המשפחה מראשון לציון לכוכבת רשת?, השקמה ראשון לציון, 5.1.19

קישורים חיצוניים

יוטיוב 
 
 
  סרטונים בערוץ של Emma Tarasov באתר יוטיוב
  סרטונים בערוץ של מיילו טרסוב באתר יוטיוב

אינסטגרם

טיקטוק

הערות שוליים

משפחות יהודיות
יוטיוברים ישראלים
כוכבי רשת ישראלים